# Tiedote turvallisista tapaamisista Vihnuskodilla ja Nokian Hoivakodilla

Vihnuskodin asukkaiden ja heidän läheistensä käytössä on 8.6.2020 alkaen erillinen tapaamishuone.

Tapaamisia tilassa on mahdollista järjestää maanantaina, keskiviikkona ja perjantaina klo 10.30-15.30 välillä. Jotta mahdollisimman monta tapaamista saadaan järjestymään, on tapaamisaikoja varattu rajattu määrä eri yksiköille ja tapaamisaika on kerrallaan 15 minuuttia.

Tapaamiseen on mahdollista tulla samalla kertaa enintään kaksi läheistä.

Tapaamiseen tulevan läheisen tulee lisäksi olla terve eli esimerkiksi hengitystieoireita ei saa olla.

Tapaamishuone sijaitsee Nokian Hoivakodin rakennuksessa ja sisäänkäynti tilaan tapahtuu Vihnusjärven rantaan vievän tien puolelta. Tilaan vievä ovi on lukittuna ja henkilökunta päästää sovittuna aikana läheisen ovesta tapaamiseen ja opastaa tarkemmin tilan käytössä.

**Läheisiä pyydetään ottamaan yhteyttä hoitavaan yksikköön tarkemman tapaamisajan sopimiseksi:**

Annin aitta puh. 050 395 8920

Järvikoto puh. 050 395 8914

Kaakkurin koti puh. 044 486 1317

Marian pirtti puh. 040 133 4150

Oskarin tupa puh. 050 395 8913

Tapion torppa  puh. 050 395 8915

Lyhytaikaishoidon yksiköt:

Elsan soppi puh. 040 133 4424

Leenan kamari puh. 044 486 1302

Muilta osin vanhusyksikkömme ovat edelleen suljettuina vierailijoilta. Vierailurajoituksen voimassa ollessa Vihnuskodin asukkaiden omaisilla on mahdollisuus olla kuva- ja puheyhteydessä asukkaan kanssa Skype-yhteydellä tai WhatsApp-sovelluksella.

Vihnuskodin yksiköiden kuulumisia voi seurata myös Vihnuskodin omilla Facebook-sivuilla.

Mahdollisuus asukkaiden ja läheisten ulkotapaamisiin jatkuu entiseen tapaan ja tapaamisajoista voi olla tarkemmin yhteydessä hoitavaan yksikköön.

Terveisin
**Katja Uitus-Mäntylä**

vanhustyön johtaja

puh. 040 779 9055

katja.uitus-mantyla@nokiankaupunki.fi